Ljubljana, 10.5.2017

**ZAPISNIK**

9. seje UO Zbornice knjižnih založnikov in knjigotržcev, dne 9. maja 2017 ob 14.00 uri, v prostorih GZS Dimičeva 13, sejna soba v 6. nadstropju.

Prisotni: Bojan Švigelj, Helena Kraljič, Rudi Zaman, Franc Kelih, Zdravko Kafol, Maruša Kmet, Andreja Kavčič, predsednica DSZ (tč. 2)

Odsotni: Marko Ručigaj, Tone Rode, Iva Premerl, Janez Miš

**Dnevni red:**

1. Pregled zapisnika 8. seje UO ZKZK
2. Sodelovanje ZKZK, DSZ, DSK (vabljena predsednica DSZ Andreja Kavčič)
3. Poslovanje ZKZK 2017
4. 32. SKS vsebinsko in finančno
5. Razno (izhodišča za poslanico 5. tematske konference, JAK in 100 letnica prve slikanice,…)

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Zapisnik 8. seje UO ZKZK je bil sprejet brez pripomb

Ad. 2. Člani UO ZKZK in predsednica DSZ se strinjajo, da je potrebno okrepiti sodelovanje obeh stanovskih društev in panožne zbornice s ciljem večje odmevnosti in upoštevanja naših stališč. Zbornica je pred leti združila združenje založnikov in združenje knjigotržcev v eno, skupno zbornico, analogno bi na področju obeh društev združitev lahko prinesla pozitivne učinke. Konkretno bomo letos na 15. kongresu skupaj pripravili okroglo mizo, na 33. SKS javno podpisali izjavo o sodelovanju, ter v začetku 2018 sklicali skupno sejo vseh treh UOjev.

Ad. 3. UO se je seznanil s poslovanjem ZKZK v letu 2017 in sprejel zaključno poročilo.

Ad. 4. UO je obravnaval stroškovnik 32. SKS in ga potrdil.

Ad. 5. Člani UO so prejeli osnutek poslanice 5. tematske konference ZKZK, ki bo 11.5. Možnost za dopolnitve so še na sami konferenci, kjer bo sprejet končni tekst, ki bo poslan različnim javnostim.

Bojan Švigelj, predsednik UO ZKZK

Zapisal Zdravko Kafol